Το **Γκαουχάτι** (ασσαμέζικα: গুৱাহাটী *Γκουγιαχάτι* - γνωστή ως *Πραγκτζιοτισπούρα* στα αρχαία Ασσαμέζικα, Γκαουχάτι στην αποικιακή εποχή) είναι η μεγαλύτερη πόλη στη Ινδική πολιτεία του Άσαμ και επίσης η μεγαλύτερη αστική περιοχή στη Βορειοανατολική Ινδία. Είναι σημαντική ποτάμια πόλη και μία από τις ταχύτερα αναπτυσσόμενες πόλεις στην Ινδία, Το Γκαουχάτι βρίσκεται στη νότια όχθη του Βραχμαπούτρα.

Οι αρχαίες πόλεις Πραγκτζιοτισπούρα και Νταρτζάγια (Βόρειο Γκαουχάτι) ήταν οι πρωτεύουσες της αρχαίας Καμαρούπα. Η πόλη φιλοξενεί πολλούς αρχαίους ναούς Ινδουιστών, δίνοντάς της το όνομα "Πόλη των Ναών". Η Ντισπούρ, πρωτεύουσα του Άσαμ, βρίσκεται πλησίον του Γκαουχάτι και είναι η έδρα της Κυβέρνησης του Άσαμ.

Το Γκαουχάτι βρίσκεται ανάμεσα στις όχθες του Ποταμού Βραχμαπούτρα και στους πρόποδες του οροπεδίου Σιλόνγκ. Δυτικά βρίσκεται Διεθνές Αεροδρόμιο Λοκπρίγια Γκοπινάθ Μπορντολόι, ενώ ανατολικά βρίσκεται η πόλη Ναρένγκι. Σταδιακά το Βόρειο Γκαουχάτι στην βόρεια όχθη του Βραχμαπούτρα επεκτείνεται. Το διάσημο Μαντάν Καμντέβ βρίσκεται 30 χιλιόμετρα από το Γκαουχάτι. Η Δημοτική Επιχείρηση του Γκαουχάτι ασχολείται με την τοπική αυτοδιοίκηση της πόλης, διαχειρίζοντας μια περιοχή 328 τ.χλμ. ενώ η Μητροπολιτική Αρχή Ανάπτυξης του Γκαουχάτι είναι το σώμα σχεδιασμού και ανάπτυξης για τη Μητροπολιτική Περιοχή του Μεγαλύτερου Γκαουχάτι. Το Γκαουχάτι είναι η μεγαλύτερη πόλη στη Βορειοανατολική Ινδία.

Η περιοχή του Γκαουχάτι φιλοξενεί διάφορα άγρια ζώα, συμπεριλαμβανομένων σπάνιων ζώων όπως ελέφαντες της Ασίας, πύθωνες, τίγρεις, ρινόκερους, γκαούρ, είδη πρωτευόντων και πουλιά υπό εξαφάνιση.

Στην απογραφή του 2011, το Γκαουχάτι είχε πληθυσμό 957.352 κατοίκων, ενώ το πολεοδομικό συγκρότημα της πόλης είχε πληθυσμό 962.334 κατοίκων. Επίσημη γλώσσα είναι τα ασσαμικά.

Παραπομπές
----------

1. ↑  «Capital of Assam». Assam Online Portal. Αρχειοθετήθηκε από το πρωτότυπο στις 7 Αυγούστου 2015. Ανακτήθηκε στις 31 Αυγούστου 2015.
2. ↑  «History». Government of Assam. Αρχειοθετήθηκε από το πρωτότυπο στις 21 Μαΐου 2013. Ανακτήθηκε στις 14 Ιουνίου 2012.
3. ↑  «About Guwahati». guwahationline.in. Ανακτήθηκε στις 17 Οκτωβρίου 2015.
4. ↑  Choudhury, A.U. (2002). Big cats, elephant, rhino and gaur in Guwahati. *The Rhino Found. NE India Newsletter* 4:16-19.
5. ↑  Choudhury, A.U. (2003). Guwahati: the city of Adjutants and other endangered birds. *The Rhino Found. NE India Newsletter* 5:14-17.
6. ↑  «Guwahati City Census». censusindia.gov.in. Ανακτήθηκε στις 15 Σεπτεμβρίου 2015.

Βιβλιογραφία
------------

* Barua, Rai Bahadur Kanak Lal (1933). *Early History of Kāmarupa: From the Earliest Times to the End of the Sixteenth Century*. The Author.
* Baruah, Swarna Lata (1993). *Last Days of Ahom Monarchy: A History of Assam from 1769 to 1826*. Munshiram Manoharlal Publishers Pvt. Limited. ISBN 978-81-215-0462-1.
* Gait, Sir Edward Albert (1906). *A History of Assam*. Thacker, Spink & Company.

Εξωτερικοί σύνδεσμοι
--------------------

* Πολυμέσα σχετικά με το θέμα  Guwahati στο Wikimedia Commons
* Κυβέρνηση του Άσαμ
* Επαρχία Καμρούπ

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 126636867
* LCCN: n50051193
* GND: 4368296-0
* NKC: ge1043452

 |

 |